
Biroul de informare şi relaţii publice                                      05 aprilie 2013                 

COMUNICAT DE PRESĂ
Curtea de Apel Iași și-a deschis porțile pentru elevii Colegiului Richard Wurmbrand Iași cu ocazia programului ”Să știi mai multe, să fii mai bun” desfășurat în perioda 01 aprilie – 05 aprilie 2013.

Elevi ai Colegiului Richard Wurmbrand Iași au vizitat unele compartimente ale instanței, au participat la ședințe de judecată și au avut ocazia de a simula procese.
Elevii au avut posibilitatea de a adresa întrebări judecătorilor în legătură cu activitatea ce se desfășoară în instanțele de judecată, vizitele fiind un prilej pentru a li se prezenta, pe înțelesul lor, aspecte privind organizarea instanței, procesele civile și penale, profesia de judecător.

